Ehdotus Neuvoston asetus lopullisen polkumyyntitullin käyttöönotosta muun muassa Kiinan kansantasavallasta peräisin olevan polyeteenitereftalaatin tuonnissa annetun asetuksen (EY) N:o 1467/2004 muuttamisesta /* KOM/2005/0664 lopull. */





[pic] | EUROOPAN YHTEISÖJEN KOMISSIO | Bryssel 14.12.2005 KOM(2005) 664 lopullinen Ehdotus NEUVOSTON ASETUS lopullisen polkumyyntitullin käyttöönotosta muun muassa Kiinan kansantasavallasta peräisin olevan polyeteenitereftalaatin tuonnissa annetun asetuksen (EY) N:o 1467/2004 muuttamisesta (komission esittämä) PERUSTELUT EHDOTUKSEN TAUSTA | Ehdotuksen perusteet ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96, jäljempänä ’perusasetus’, sellaisena kuin se on viimeksi muutettuna 8 päivänä maaliskuuta 2004 annetulla neuvoston asetuksella (EY) N:o 461/2004, soveltamista tietyn Kiinan kansantasavallasta peräisin olevan polyeteenitereftalaatin tuontia koskevassa menettelyssä. | Yleistä Tämä ehdotus liittyy perusasetuksen täytäntöönpanoon ja perustuu tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti. | Ehdotuksen alalla voimassa olevat säännökset Ehdotetulla asetuksella on tarkoitus muuttaa lopullisen polkumyyntitullin käyttöönotosta muun muassa Kiinan kansantasavallasta peräisin olevan polyeteenitereftalaatin tuonnissa annettua neuvoston asetusta (EY) N:o 1467/2004. | Yhdenmukaisuus unionin muiden politiikkojen ja tavoitteiden kanssa Ei sovellettavissa. | ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI | Asianomaisten osapuolten kuuleminen | Menettelyn osapuolet ovat perusasetuksen säännösten mukaisesti jo saaneet tilaisuuden puolustaa etujaan tämän tutkimuksen yhteydessä. | Asiantuntijalausunnot | Ulkopuolista asiantuntemusta ei tarvittu. | Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta siinä on tyhjentävä luettelo arvioitavista edellytyksistä. | EHDOTUKSEN OIKEUDELLISET NÄKÖKOHDAT | Tiivistelmä ehdotetuista toimista Komissio ilmoitti huhtikuussa 2005 asetuksella (EY) N:o 523/2005 panevansa vireille uutta viejää koskevan tarkastelun, joka liittyi lopullisen polkumyyntitullin käyttöönotosta tietyn muun muassa Kiinan kansantasavallasta peräisin olevan polyeteenitereftalaatin tuonnissa annettuun neuvoston asetukseen (EY) N:o 1467/2004. Ensin mainitulla asetuksella myös kumottiin tarkastelun vireillepanoa pyytäneen Jiangyin Chengsheng New Packing Material Co., Ltd. -yrityksen, jäljempänä ’pyynnön esittäjä’, tuonnissa sovellettu tulli ja säädettiin kyseistä tuontia koskevasta kirjaamisvelvoitteesta. Tutkimus osoitti, että pyynnön esittäjä täyttää markkinatalouskohtelun edellytykset ja että sen osalta olisi sovellettava yksilöllistä tullia, jonka määrä on 45 euroa/tonni. Tämän vuoksi ehdotetaan, että neuvosto antaa liitteenä olevan ehdotuksen mukaisen asetuksen, joka olisi julkaistava Euroopan unionin virallisessa lehdessä viimeistään 31. joulukuuta 2005. | Oikeusperusta Neuvoston asetus (EY) N:o 384/96, annettu 22 päivänä joulukuuta 1995, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta, sellaisena kuin se on viimeksi muutettuna 8 päivänä maaliskuuta 2004 annetulla neuvoston asetuksella (EY) N:o 461/2004. | Toissijaisuusperiaate Ehdotus kuuluu yhteisön yksinomaiseen toimivaltaan. Sen vuoksi toissijaisuusperiaatetta ei sovelleta. | Suhteellisuusperiaate Ehdotus on suhteellisuusperiaatteen mukainen seuraavista syistä: | Toimintatapa on kuvattu edellä mainitussa perusasetuksessa eikä mahdollisuutta kansalliseen päätöksentekoon anneta. | Ei ole tarpeen ilmoittaa, kuinka yhteisölle, kansallisille hallituksille, alue- ja paikallisviranomaisille, talouden toimijoille ja kansalaisille aiheutuva taloudellinen tai hallinnollinen rasitus pidetään mahdollisimman pienenä ja oikeassa suhteessa tavoitteeseen. | Säädöslajin valinta | Ehdotettu säädöslaji: asetus. | Muut säädöslajit eivät tule kyseeseen seuraavista syistä: Edellä mainitussa perusasetuksessa ei säädetä muista vaihtoehdoista. | VAIKUTUKSET TALOUSARVIOON | Ehdotus ei vaikuta yhteisön talousarvioon. | 2. Ehdotus NEUVOSTON ASETUS lopullisen polkumyyntitullin käyttöönotosta muun muassa Kiinan kansantasavallasta peräisin olevan polyeteenitereftalaatin tuonnissa annetun asetuksen (EY) N:o 1467/2004 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’perusasetus’, ja erityisesti sen 11 artiklan 4 kohdan, ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan, sekä katsoo seuraavaa: A. VOIMASSA OLEVAT TOIMENPITEET 3. Tällä hetkellä voimassa olevat toimenpiteet, joita sovelletaan muun muassa Kiinan kansantasavallasta, jäljempänä ’Kiina’, peräisin olevan polyeteenitereftalaatin tuonnissa yhteisöön, ovat neuvoston asetuksella (EY) N:o 1467/2004[2] käyttöön otetut lopulliset polkumyyntitullit. Kyseisellä asetuksella otettiin käyttöön polkumyyntitullit myös Australiasta peräisin olevan polyeteenitereftalaatin tuonnissa. B. TUTKIMUS 1. Tarkastelupyyntö 4. Sen jälkeen, kun Kiinasta peräisin olevan polyeteenitereftalaatin tuonnissa oli otettu käyttöön lopulliset polkumyyntitullit, komissio sai kiinalaiselta Jiangyin Chengsheng New Packing Material Co., Ltd. -yritykseltä, jäljempänä ’pyynnön esittäjä’, pyynnön panna vireille asetukseen (EY) N:o 1467/2004 liittyvä uutta viejää koskeva tarkastelu perusasetuksen 11 artiklan 4 kohdan mukaisesti. Pyynnön esittäjä väitti, ettei se ollut etuyhteydessä yhteenkään sellaiseen kiinalaiseen vientiä harjoittavaan tuottajaan, jonka osalta sovelletaan voimassa olevia polyeteenitereftalaattia koskevia polkumyynnin vastaisia toimenpiteitä. Väittämänsä mukaan se ei myöskään ollut vienyt polyeteenitereftalaattia yhteisöön 1 päivän huhtikuuta 2002 ja 31 päivän maaliskuuta 2003 välisenä aikana, jäljempänä ’alkuperäinen tutkimusajanjakso’, vaan oli alkanut viedä sitä yhteisöön kyseisen ajanjakson jälkeen. 2. Uutta viejää koskevan tarkastelun vireillepano 5. Komissio tutki pyynnön esittäjän toimittaman näytön ja katsoi sen riittäväksi perusteeksi panna vireille perusasetuksen 11 artiklan 4 kohdan mukainen tarkastelu. Kuultuaan neuvoa-antavaa komiteaa ja annettuaan asianomaiselle yhteisön tuotannonalalle tilaisuuden esittää huomautuksia komissio pani asetuksella (EY) N:o 523/2005[3] vireille asetukseen (EY) N:o 1467/2004 liittyvän tarkastelun pyynnön esittäjän osalta ja aloitti tutkimuksensa. 6. Komission asetuksella, jolla tarkastelu pantiin vireille, kumottiin pyynnön esittäjän tuottaman polyeteenitereftalaatin tuonnissa asetuksella (EY) N:o 1467/2004 käyttöön otettu polkumyyntitulli, jonka määrä oli 184 euroa/tonni. Samalla tulliviranomaiset velvoitettiin perusasetuksen 14 artiklan 5 kohdan nojalla toteuttamaan tarvittavat toimenpiteet tällaisen tuonnin kirjaamiseksi. 3. Tarkasteltavana oleva tuote 7. Tarkastelun kohteena oleva tuote on sama kuin Kiinasta peräisin olevan polyeteenitereftalaatin tuonnissa voimassa olevien toimenpiteiden käyttöönottoon johtaneessa tutkimuksessa, jäljempänä ’alkuperäinen tutkimus’, eli CN-koodiin 3907 60 20 luokiteltava poly(eteenitereftalaatti), jonka ISO-standardin 1628-5 mukainen viskositeettiluku on vähintään 78 ml/g. 4. Asianomaiset osapuolet 8. Komissio ilmoitti tarkastelun vireillepanosta virallisesti pyynnön esittäjälle ja viejämaan edustajille. Asianomaisille osapuolille annettiin tilaisuus esittää näkökantansa kirjallisesti ja tulla kuulluiksi. 9. Lisäksi komissio lähetti pyynnön esittäjälle lomakkeen markkinatalouskohtelun pyytämistä varten sekä kyselylomakkeen, ja tämä palautti ne määräajassa. Komissio hankki ja tarkasti polkumyynnin määrittämiseksi tarvittavat tiedot, myös markkinatalouskohtelua koskevan pyynnön, ja pyynnön esittäjän toimitiloihin tehtiin tarkastuskäynti. 5. Tutkimusajanjakso 10. Polkumyyntitutkimus käsitti 1 päivän lokakuuta 2003 ja 31 päivän joulukuuta 2004 välisen ajanjakson, jäljempänä ’tutkimusajanjakso’. C. TUTKIMUKSEN TULOKSET 1. Uutta viejää koskevien edellytysten täyttyminen 11. Tutkimuksessa vahvistui, ettei pyynnön esittäjä ollut vienyt tarkasteltavana olevaa tuotetta alkuperäisenä tutkimusajanjaksona ja että se oli aloittanut viennin yhteisöön kyseisen ajanjakson jälkeen. 12. Lisäksi pyynnön esittäjä pystyi osoittamaan, ettei se ollut etuyhteydessä yhteenkään sellaiseen kiinalaiseen viejään tai tuottajaan, johon sovelletaan Kiinasta peräisin olevan polyeteenitereftalaatin tuonnissa voimassa olevia polkumyynnin vastaisia toimenpiteitä. 13. Tässä yhteydessä vahvistetaan, että pyynnön esittäjää olisi pidettävä perusasetuksen 11 artiklan 4 kohdan mukaisena uutena viejänä. 2. Markkinatalouskohtelu 14. Perusasetuksen 2 artiklan 7 kohdan b alakohdan mukaisesti Kiinasta peräisin olevaa tuontia koskevissa polkumyyntitutkimuksissa normaaliarvo määritetään mainitun artiklan 1–6 kohdan mukaisesti niiden tuottajien osalta, joiden on todettu täyttävän perusasetuksen 2 artiklan 7 kohdan c alakohdassa esitetyt vaatimukset, eli jos osoitetaan, että samankaltaisen tuotteen valmistus ja myynti on tapahtunut markkinatalousolosuhteissa. Nämä vaatimukset ovat lyhyesti seuraavat: 15. liiketoimintaa koskevat päätökset tehdään markkinasignaalien perusteella ilman merkittävää valtion puuttumista, ja kustannukset heijastavat markkina-arvoa; 16. yrityksillä on yksi ainoa selkeä kirjanpito, joka tarkastetaan riippumattomasti kansainvälisten tilinpäätösnormien (IAS-standardien) mukaisesti ja jota sovelletaan kaikkiin tarkoituksiin; 17. aiemmasta keskusjohtoisesta talousjärjestelmästä peräisin olevia vääristymiä ei ole; 18. konkurssi- ja omaisuuslainsäädäntö takaavat toiminnan vakauden ja oikeusvarmuuden; 19. valuuttamuunnokset tehdään markkinahintaan. 20. Komissio hankki tarvittavat tiedot ja tarkasti markkinatalouskohtelua koskevassa pyynnössä esitetyt tiedot asianomaisen yrityksen toimitiloissa. 21. Tutkimuksessa kävi ilmi, että pyynnön esittäjä täytti kaikki viisi perusasetuksen 2 artiklan 7 kohdan c alakohdassa esitettyä vaatimusta. Sen vuoksi katsottiin, että pyynnön esittäjälle olisi myönnettävä markkinatalouskohtelu. 3. Polkumyynti Normaaliarvon määrittäminen 22. Normaaliarvon määrittämistä varten komissio selvitti ensin, oliko pyynnön esittäjän tarkasteltavana olevan tuotteen kokonaismyynti kotimarkkinoilla sen yhteisöön vietäväksi tarkoitettuun kokonaismyyntiin verrattuna edustavaa. Perusasetuksen 2 artiklan 2 kohdan mukaisesti yrityksen kotimarkkinamyynnin katsottiin olevan edustavaa, jos sen kokonaismäärä oli vähintään 5 prosenttia yhteisöön suuntautuneen viennin kokonaismäärästä. Komissio tuli siihen tulokseen, että pyynnön esittäjän polyeteenitereftalaatin kotimarkkinamyynti oli määrältään edustavaa. 23. Tarkasteltavana olevan tuotteen eri lajeja ei tarkasteltu erikseen. Näin ollen ei ollut tarpeen selvittää, oliko eri tuotelajien kotimarkkinamyynti perusasetuksen 2 artiklan 2 kohdan mukaisesti riittävän edustavaa. 24. Lisäksi tutkittiin, voitiinko polyeteenitereftalaatin kotimarkkinamyyntiä, joka siis oli määrältään edustavaa, pitää tavanomaisessa kaupankäynnissä tapahtuneena. Tätä varten laskettiin, kuinka suuri osuus polyeteenitereftalaatin myynnistä riippumattomille asiakkaille oli ollut kannattavaa. Koska polyeteenitereftalaatin kannattava myynti oli yli 80 prosenttia sen kotimarkkinamyynnin kokonaismäärästä, normaaliarvon perusteena käytettiin tosiasiallista kotimarkkinahintaa, joka laskettiin määrittämällä polyeteenitereftalaatin kaikkien kotimarkkinahintojen painotettu keskiarvo tutkimusajanjaksona riippumatta siitä, oliko myynti ollut kannattavaa vai ei. 25. Näin ollen normaaliarvo perustui perusasetuksen 2 artiklan 1 kohdan mukaisesti Kiinan kotimarkkinoilla maksettuihin tai maksettaviin hintoihin. Vientihinta 26. Tarkasteltavana olevaa tuotetta vietiin suoraan riippumattomille asiakkaille yhteisöön. Tämän vuoksi vientihinta määritettiin perusasetuksen 2 artiklan 8 kohdan mukaisesti tosiasiallisesti maksettujen tai maksettavien vientihintojen perusteella. Vertailu 27. Normaaliarvoa ja vientihintoja verrattiin noudettuna lähettäjältä -tasolla. Jotta vertailu olisi tasapuolinen, otettiin hintojen vertailukelpoisuuteen vaikuttavat erot asianmukaisesti huomioon tekemällä oikaisuja perusasetuksen 2 artiklan 10 kohdan mukaisesti. Oikaisuja tehtiin kaikissa tapauksissa, joissa niitä pidettiin kohtuullisina ja paikkansa pitävinä ja joissa niistä esitettiin todennettu näyttö. Polkumyyntimarginaali 28. Painotettuun keskiarvoon perustuvaa normaaliarvoa verrattiin perusasetuksen 2 artiklan 11 kohdan mukaisesti tarkasteltavana olevan tuotteen vientihintojen painotettuun keskiarvoon. 29. Vertailu osoitti polkumyyntiä esiintyvän. Jiangyin Chengsheng New Packing Material Co., Ltd:lle näin määritetty polkumyyntimarginaali ilmaistuna prosentteina vapaasti yhteisön rajalla tullaamattomana -nettohinnasta on 5,6 prosenttia. D. TARKASTELUN KOHTEENA OLEVIEN TOIMENPITEIDEN MUUTTAMINEN 30. Tutkimuksen tulosten perusteella katsotaan, että pyynnön esittäjän osalta olisi otettava käyttöön todetun polkumyyntimarginaalin tasoinen lopullinen polkumyyntitulli. 31. Muutetun polkumyyntitullin olisi vastattava muodoltaan asetuksella (EY) N:o 1467/2004 käyttöön otettuja tulleja. Tuolloin todettiin, että polyeteenitereftalaatin hinnat voivat vaihdella raakaöljyn hinnanmuutosten mukaan. Sen vuoksi katsottiin asianmukaiseksi ottaa tullit käyttöön tonnia kohti kannettavina paljoustulleina. Jiangyin Chengsheng New Packing Material Co., Ltd:n valmistaman polyeteenitereftalaatin tuonnissa sovellettava polkumyyntitulli, joka on laskettu prosentteina ilmaistun polkumyyntimarginaalin perusteella, on näin ollen 45 euroa tonnilta. 32. Tutkimusajanjakson osalta määritetty 5,6 prosentin polkumyyntimarginaali on alhaisempi kuin alkuperäisessä tutkimuksessa Kiinalle vahvistettu vahingon korjaava taso, joka oli 27,3 prosenttia. Sen vuoksi ehdotetaan, että otetaan käyttöön 45 euroa tonnilta oleva polkumyyntitulli, jonka määrä on laskettu 5,6 prosentin polkumyyntimarginaalin perusteella, ja että neuvoston asetus (EY) N:o 1467/2004 muutetaan vastaavasti. E. POLKUMYYNTITULLIN TAANNEHTIVA KANTAMINEN 33. Edellä esitettyjen päätelmien perusteella pyynnön esittäjää koskeva polkumyyntitulli kannetaan taannehtivasti sellaisesta tarkasteltavana olevan tuotteen tuonnista, joka on komission asetuksen (EY) N:o 523/2005 3 artiklassa säädetty kirjattavaksi. F. ILMOITTAMINEN 34. Asianomaisille osapuolille ilmoitettiin olennaisista tosiasioista ja näkökohdista, joiden perusteella pyynnön esittäjän valmistaman polyeteenitereftalaatin tuonnissa aiottiin ottaa käyttöön muutettu lopullinen polkumyyntitulli ja kantaa tämä tulli taannehtivasti kirjaamisvelvoitteen alaisesta tuonnista. Osapuolten huomautukset otettiin huomioon niiltä osin kuin se oli aiheellista. 35. Tämä tarkastelu ei muuta päivää, jona neuvoston asetuksella (EY) N:o 1467/2004 käyttöön otettujen toimenpiteiden voimassaolon on perusasetuksen 11 artiklan 2 kohdan mukaan määrä päättyä, ON ANTANUT TÄMÄN ASETUKSEN: 1 artikla 1. Muutetaan neuvoston asetuksen (EY) N:o 1467/2004 1 artiklan 2 kohdassa oleva taulukko lisäämällä siihen seuraava: Maa | Yritys | Tulli | Taric-lisäkoodi | Kiinan kansantasavalta | Jiangyin Chengsheng New Packing Material Co., Ltd. | 45 EUR/t | A510 | 2. Tällä asetuksella käyttöön otettava tulli kannetaan myös taannehtivasti komission asetuksen (EY) N:o 523/2005 3 artiklan mukaan kirjatusta tarkasteltavana olevan tuotteen tuonnista. Tulliviranomaiset velvoitetaan lopettamaan Kiinan kansantasavallasta peräisin olevan, Jiangyin Chengsheng New Packing Material Co., Ltd:n valmistaman tarkasteltavana olevan tuotteen tuonnin kirjaaminen. 3. Jollei toisin säädetä, sovelletaan voimassa olevia tulleja koskevia säännöksiä ja määräyksiä. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] Neuvoston puolesta Puheenjohtaja [1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12). [2] EUVL L 271, 19.8.2004, s. 1. [3] EUVL L 84, 2.4.2005, s. 9.